J.L. LewisF-C6' 8", 240 lbsBirth DateMay 25, 1991HometownGonzales, LAHeight6-8Weight240 lbsPlayer ProfileGame LogShop J.L. Lewis Game-by-Game StatsSeason: Select2014-152013-142012-132011-12 ak:Fresh | Fresh Namibie | Aandkerk - Vrymoedigheid van die Heilige Gees
Vrymoedigheid van die Heilige Gees
Lees saam Handelinge 4:1-21.
Wat staan vir jou in hierdie gedeelte uit? Wat staan vir jou spesifiek uit in die gedrag van Petrus en Johannes, en van die Joodse raad?
Dis nogal indrukwekkend en aansteeklik as iemand die vrymoedigheid het om op te staan vir waarin hy glo. Dit is boonop dieselfde Petrus wat in die boek Lukas gemaak het of hy nie eens vir Jesus ken nie, wat nou soveel bravade het. En dieselfde Joodse raad wat Jesus veroordeel het, is nou uitoorlê. Die krag van die Heilige Gees gee vir ons moed, waagmoed en vrymoedigheid om wonderlike goed in die Here se naam te doen. Is daar rolmodelle in jou lewe na wie jy ook opkyk en wens dat jy soveel moed kon hê?
Lees weer vers 13. Die krag van die Heilige Gees is tot beskikking van doodgewone mense, soos ek en jy. Kom ons kyk na 3 aspekte wat dit vir ons moontlik maak om goddelike vrymoedigheid te kan hê. Nommer 1: God belowe dat Hy vir ons oorwinning sal gee. Hy belowe dit vir Adam, Abraham, Moses, Jakob, Isak, Lees Matteus 28:16-20. Wat leer ons van Jesus, en van die Heilige Gees en van jouself? Ons kan vashou aan God se beloftes deur tyd. Gee dit vir jou moed vir jou situasie? Moed vir moeilike situasies?
Nommer 2: God roep ons om braaf te wees en op gevaarlike terreine te beweeg. Kyk weer na Matteus 28. Hoe herinner dit jou aan Genesis 1? Ons roeping is aanhoudend, ons roeping is om te gaan en nie terug te hou nie, ons roeping is eindeloos!
Ons kan vashou aan God se beloftes en ons kan in gehoorsaamheid die opdragte uitvoer waarvoor Hy ons geroep het, maar alleenlik omdat ons die teenwoordigheid van die inwonende Gees in ons het. Nommer 3: God se alom teenwoordigheid stel ons in staat om vrymoedigheid te hê. Lees Efesiërs 3:12-16. Het jy die vrymoedigheid om jou uitdagings met God te bespreek? Kan jy God se troon met vrymoedigheid tegemoet gaan? Hoe weet jy en ervaar jy die Heilige Gees is by jou in moeilike omstandighede?
Die krag van vrymoedigheid is bedoel om ons tot aksie te bring. Het jy al ooit 'n moeilike ding gedoen al was jy bang en onseker voor die tyd? VRYMOEDIGHEID is dit wat ons doen, deur die krag van die HG aan ‘n dringende oortuiging in die aangesig van ‘n bedreiging. Laat jou moeilike omstandighede jou veg of vlug? Die krag van die Gees is tot ons beskikking wanneer ons die eerste stap neem.
Wat verhoed jou tans om jou geloof uit te leef? Sukkel jy om op te staan vir reg en geregtigheid, jou jy aan om die goeie nuus te verkondig al kry jy teenkanting?
Lees Filippense 1:12-14. Wat is dit wat jy nou moet doen om die stap in vrymoedigheid vorentoe te neem... en wat is dit wat jy nou moet doen om die stap in vrymoedigheid weg van iets te neem... ter wille van die verkondiging van die evangelie en die uitbou van die koninkryk? Mag jy die moed van die Heilige Gees ontvang om dit te kan doen!
Bid vir die dinge wat jou bang maak, dat die Gees jou sal help om dit te oorkom.
Bid vir areas in jou lewe waar jy nie moed het om op te staan teen verkeerde dinge nie.